jkorsvik/nowiki_second_scrape_merged huggingface dataset:
Meistriliiga 2008

2008-sesongen i Meistriliiga (det øverste nivået i Estlands fotballseriesystem) var den 18. sesongen i ligaens historie. Sesongen startet 8. mars og ble avsluttet 15. november. Tittelforsvarerne FC Levadia Tallinn sikret seg et nytt ligatrofé.


== Sluttstilling ==
6. november 2008 besluttet det Estlands fotballforbunds lisenskomite å inndra TVMKs Meistriliiga-lisens på grunn av økonomiske problemer i løpet av sesongen. Forbundet hjalp klubben med å fullføre sesongen, og de endte på 3.-plass. Spillerne og trenerne fikk sine bronsemedaljer, men klubben ble flyttet ned til 10. og siste plass.
Hans Norbye

Hans Julius Eriksen Norbye (født 16. januar 1987) er en norsk fotballspiller som spiller for Alta Idrettsforening.Han er tidligere sprinter, noe som gjør ham rask, eksplosiv og hardtskytende. Han kan i tillegg til forsvar spille i posisjonene kant og spiss.
Norbye har tidligere spilt for HamKam, Tromsø, Tromsdalen, Alta og Nordlys.


== Referanser ==


== Eksterne lenker ==
(en) Hans Norbye – Transfermarkt 
(en) Hans Norbye – FootballDatabase.eu 
(en) Hans Norbye – Soccerway 
(en) Hans Norbye – FBref 
Profil på TUIL.no
Ambassadeokkupasjonen i Stockholm 1975

Ambassadeokkupasjonen i Stockholm 1975 var et angrep på den vesttyske ambassade i Stockholm av den væpnede venstreekstremistiske organisasjonen Rote Armee Fraktion (RAF, også kjent som Baader-Meinhof-banden). Angrepet startet klokken tolv torsdag den 24. april 1975.
Aksjonen ble utført av gruppen «Kommando Holger Meins», i et forsøk på å ta gisler og få frigitt 26 fengslede RAF-medlemmer som satt i tyske fengsler. Gisseltakerne besto av 6 personer, Hanna Krabbe, Karl-Heinz Dellwo, Lutz Taufer, Bernhard Rössner, Ulrich Wessel og Siegfried Hausner. De tok 12 personer inkludert ambassadøren Dietrich Stoecker som gissel. To av gislene, militærattachéen Andreas von Mirbach (født 1932) og Heinz Hillegaart ble skutt og drept av gisseltakerne for å understreke at de mente alvor. Klokken 23:47 detonerte en TNT-ladning i ambassaden, og det oppsto brann i bygningen. Brannen tok livet av RAF-medlemmet Ulrich Wessel, og påførte RAF-medlemmet Siegfried Hausner skader som han senere døde av. Det er ukjent hvorfor ladningen gikk av, det regnes med at det var et uhell, da forhandlingene var i gang. De fire overlevende RAF-medlemmene ble senere dømt for angrepet.
Blåsarane

Blåsarane er supporterklubben til fotballklubben Hødd. Supporterklubben ble stiftet i 2002 etter initiativ av Kåre Hasund. Blåsarane har rundt 340 medlemmer, og driver blant annet butikk i Ulsteinvik, kalt Blåsarbua og på Høddvoll, kalt Blåsarhjørnet. Blåsarane driver også kiosk på Høddvoll. Blåsarane setter også opp ulike borteturer for både medlemmer og andre supportere.
Blåsaranes styreleder er Marco Dimmen.
Blåsarane Øst ble stiftet i begynnelsen av 2012.


== Eksterne lenker ==
Blåsarane offisielle side
Ringerike Grand Prix 2008

Ringerike Grand Prix 2008 var den 33. utgaven av Ringerike Grand Prix og ble arrangert 4. – 8. juni 2008. Rittet startet på Geilo og ble avsluttet i Hønefoss. 
Rittet ble vunnet av Fredrik Ericsson fra Team Cykelcity.se.


== Etapper ==


== Trøyene dag for dag ==


== Resultater ==


=== Sammenlagt ===


=== Poengkonkurransen ===


=== Klatrekonkurransen ===


=== Ungdomskonkurransen ===


=== Lagkonkurransen ===


== Eksterne lenker ==
(en) Ringerike Grand Prix 2008 - ProCyclingStats
Bandundu

Bandundu, tidligere også kalt Banningville eller Banningstad, er en by i provinsen Mai-Ndombe i Den demokratiske republikken Kongo. Den ligger rundt 260 kilometer øst for Kinshasa. Per 2009 hadde byen et estimert innbyggertall på 133 080.


== Referanser ==
Bodil Thrugotsdatter

Bodil Thrugotsdatter (født ca. 1056, død 1103) var dronning av Danmark som hustru til kong Erik Eiegod.

Bodil var datter av jarlen Thrugot Ulvsson Fagerskinna og Torgunna Vagnsdatter (og således søster av Svein Thrugotsson). Langt tilbake nedstammet hun fra Eirik Blodøks, og hennes tippoldefar, Eirik Håkonsson ladejarl, dro til England sammen med sin svoger, kong Knut den store, tidlig på 1000-tallet.Ifølge Saxos fortelling må Bodil ha vært gift med Erik Eiegod alt i starten av Olav Hungers kongetid, ettersom hun skal ha fulgt ham i landflyktighet til Sverige og hos den svenske kongen. Deres eneste barn var den senere hertug Knud Lavard. Saxo priser Bodils skjønnhet og hennes karakter, særlig hennes overbærenhet med ektefellens utsvevelser som blant annet resulterte i hans frillesønn Erik Emune.

Som midaldrende dro ekteparet på pilegrimsreise til Det hellige land, nedover Rhinen til Bodensjøen, der de gikk i land og fortsatte over Alpene, kongen til hest og dronningen  i en trevogn. Fra Venezia eller Genova har de seilt til Konstantinopel, det første målet. Herfra seilte de videre, men kong Erik døde på Kypros og ble gravlagt der. Enkedronningen fortsatte og nådde frem til Jerusalem, der hun selv døde på Oljeberget og skal være gravlagt i Josafats dal i nærheten.Bodil nevnes i den islandske Knytlinga saga fra 1200-tallet, men disse fortellingene om henne må regnes som upålitelige. Blant annet blir hun i denne versjon gjort til en halvsøster av tyske keiser Henrik.
Bodil står på listen over Durham bispedømmes velgjørere, rett under mannen sin. Kanskje hadde familien hennes tilknytning til Northumberland. Ifølge Saxo var Bodil Thrugotsdatter sønnedatter av Galicia-Ulf, kalt slik fordi han dro i vesterled og erobret Galicia, traktene ved Santiago de Compostela som i årene 997-1078 under muslimsk herredømme. Bodils far deltok dermed i et slags korstog. På dronning Bodils tid var Santiago de Compostela kirkens tredjehelligste pilgrimsmål.


== Referanser ==


== Litteratur ==
Steffen Heiberg (2004). Danske dronninger i tusind år (dansk). København: Gyldendal. s. 22. ISBN 87-02029-46-4. 


== Eksterne lenker ==
Artikkelen Bodil i Dansk Biografisk Leksikon
Bodil ( – 1103) i Dansk Kvindebiografisk Leksikon
USS «Halyburton» (FFG 40)

USS «Halyburton» er en fregatt i Oliver Hazard Perry-klassen tilhørende Atlanterhavsflåten i Den amerikanske marinen. Skipet er oppkalt etter William D. Halyburton, Jr.


== Historie ==
I april 2009 var USS «Halyburton» en del av redningsoperasjonen utenfor Afrikas horn for å redde kapteinen ombord på Maersk Alabama som ble holdt som gissel av pirater. Operasjonen endte med at tre av piratene ble skutt og drept og en ble arrestert da amerikanske marinejegere befridde kapteinen.


== Referanser ==


== Eksterne lenker ==
Hjemmeside
Hassi R’Mel

Hassi R'Mel er et gassfelt ved byen Hassi-R'Mel i Algerie, ved foten av Atlasfjellene, mellom Ghardaïa og Laghouat. Et av verdens største gassfelt, med antatte reserver på 2450 billioner m³. Gassen ble funnet i 1956 og produksjonen startet i 1961. Forsyner Sør-Europa med gass gjennom rørledninger.
Feltet gir gass til Hassi R'Mel kraftverk.


== Eksterne lenker ==
Store norske leksikon
Aulacidae

Aulacidae er en gruppe som hører til blant parasittvepsene og er en familie i ordenen vepser. Det er en forholdsvis artsfattig familie med rundt 200 kjente arter. De forekommer i alle verdensdeler, men mangler på New Zealand og Madagaskar. Én art er registrert i Norge, det er sannsynlig at vi har en til.


== Utseende ==
Middelsstore, vanligvis mørke snylteveps. De hører til gruppen Evanioidea som kjennetegnes ved at bakkroppen (gaster) er festet høyt oppe på propodeum (som egentlig er første bakkroppsledd, men ser ut som en del av thorax). Antennene er lange og trådformede, og består av 13 ledd hos hannene, 14 hos hunnene. De er festet langt nede på hodet, nær underkanten av fasettøynene. Det innerste leddet er tykt og ovalt. Hodet er rundt med forholdsvis små, runde fasettøyne. Brystet er kraftig skulpturert og litt glinsende. Vingene er velutviklede, glassklare, med tydelig vingemerke (pterostigma) i forvingen og tre eller fire tverr-årer rundt midten av forvingen, dette skiller dem fra de andre gruppene i Evanioidea. Bakkroppen (gaster) er slank, mer eller mindre kølleformet, festet nær overkanten av propodeum.


== Levevis ==
De er parasitoider, som utvikler seg på larver eller pupper av ulike insekter og til slutt dreper disse før de forpupper seg. Aulacidenes larver lever trolig alle på treborende larver av vepser eller biller. Kjente vertsarter er i familiene løvtrevepser (Xiphydriidae), trebukker (Cerambycidae) og praktbiller (Buprestidae).


== Fossiler ==
Flere fossile arter blir plassert i denne familien, de synes imidlertid ikke å være nært beslektet med de nålevende artene.


== Systematisk inndeling / europeiske arter ==

ordenen vepser, (Hymenoptera)
gruppen stilkvepser, Apocrita
gruppen Evanioidea
familien Aulacidae – i tillegg til de beskrevne er det kjent ca. 40 til nå ubeskrevne arter fra Australia
slekten Aulacus Jurine, 1807 – ca. 57 arter, alle verdensdeler
Aulacus striatus Jurine, 1807 – det meste av Europa, også i Norge
slekten Panaulix Benoit – 2 arter, Afrika
slekten Pristaulacus Kieffer, 1900 – ca. 110 arter, vidt utbredt
Pristaulacus barbeyi (Ferriére, 1933)
Pristaulacus chlapowskii Kieffer, 1900 – Mellom-Europa
Pristaulacus compressus (Spinola, 1808) – Mellom-Europa
Pristaulacus galitae (Gribodo, 1879) – Mellom-Europa
Pristaulacus gibbator (Thunberg, 1822) – finnes i Sverige
Pristaulacus gloriator (Fabricius, 1804) – Mellom-Europa
Pristaulacus lindae Turrisi, 2000 – bare kjent fra Sicilia
Pristaulacus mourguesi Maneval, 1935 – Mellom-Europa
Pristaulacus patrati (Audinet-Serville, 1833) – Mellom-Europa
Pristaulacus proximus Kieffer, 1906 – Spania


== Kilder ==
Tree of Life Aulacidae
Ottesen, P.S. (1993, revidert 1999) Norske insekter og deres artsantall. NINA utredning 55: 1-40. [1]


== Eksterne lenker ==
(en) Aulacidae i Encyclopedia of Life 
(en) Aulacidae i Global Biodiversity Information Facility 
(no) Aulacidae hos Artsdatabanken 
(sv) Aulacidae hos Dyntaxa 
(en) Aulacidae hos Fauna Europaea 
(en) Aulacidae hos Fossilworks 
(en) Aulacidae hos ITIS 
(en) Aulacidae hos NCBI 
(en) Kategori:Aulacidae – bilder, video eller lyd på Wikimedia Commons 
Aulacidae – detaljert informasjon på Wikispecies
JK Sillamäe Kalev

JK Sillamäe Kalev er en estisk fotballklubb fra Sillamäe som ble grunnlagt i 1951. Klubben spiller i Meistriliiga, det øverste nivået i det estiske seriesystemet. Sillamäe Kalevs spiller sine hjemmekamper på Sillamäe Kalevi Staadion, som rommer 2000 tilskuere.
Kalev spilte i Meistriliiga de to første sesongene tidlig på 1990-tallet, men spilte på lavere nivåer inntil de rykket opp igjen i 2007.


== Spillerstall ==
Per 27. april 2017


== Eksterne lenker ==
Spillerstall fra Transfermarkt
Offisielt nettsted 
(en) JK Sillamäe Kalev – kategori av bilder, video eller lyd på Commons  (estisk, russisk og engelsk)
Spikhylle

Spikhylle (uttales gjerne spikhyllå) er en fast innrettet ildsted som skal gi arbeidslys i ei røykstue. Spikhylla er innrettet for å bruke tyriflis som brensel, og den er plassert i passende høyde over gulvet slik at lyset faller i fanget på en sittende person. Over spikhylla var det avtrekk for os og røyk, det var et rør som førte gjennom taket.
Selve spikhylla kunne være laget på flere måter. En uthult kleberstein plassert på et trefot var det mest alderdommelige, mens ei skål av jern, opphengt under røret som ga avtrekk var en nyere utforming.
Spikhylla ble brukt i røykovnstuer, det vil si at rommets ildsted var lukket, og ikke bidro til belysning av rommet.
Kveldssete kaltes den viktigste sosiale aktiviteten som foregikk rundt spikhylla, det var dagens siste arbeidsøkt. Kveldssete var tiden for husflidsaktiviteter. Kvinnene drev med tekstilarbeid, mens mennene arbeidet i tre og lær, bl.a. drev de med reparasjoner av skotøy. Kombinerte møbler som kunne sittes på og samtidig bruktes til oppbevaring av verktøy etc. hadde sin plass omkring spikhylla – kistestol og kistekrakk. Det var ved spikhylla familien samlet seg, her ble de gode historiene, eventyr og sagn fortalt. Til jul ble spikhylla fjernet. Den hørte til hverdagen, ikke til fest.
Malerinnen Dorothea Follestad laget i 1911 et oljemaleri for Kristiansund Museum som viste spikhylla i bruk på en gård i Todalen på Nordmøre.
Spikhylla er kjent fra Indre Nordmøre, Romsdal og tilstøtende deler av Sør-Trøndelag.


== Kilder ==
W.Lund: En røgstue paa Nordmøre. Tidskrift for norsk bondekultur 1906, s. 189–192
Wilhelm Lund: Ildsteder og belysningsmidler paa Nordmøre. Aarsberetning for 1910. Foreningen til norske fortidsmindesmærkers bevaring. Kra. 1911, s. 141 -167.
Karl Ragnar Gjertsen: I lyset fra spikhylla. Et stueinteriør fra Todalen 1911 slik Wilhelm Lund og malerinna Dorothea Follestad så det. Årbok for Nordmøre. 1982.


== Eksterne lenker ==
Se spikhylle i DigitaltMuseum
San Mateo–Hayward Bridge

San Mateo–Hayward Bridge, kjent som San Mateo Bridge, er en bro over San Francisco-bukten i California, USA. Broen forbinder San Francisco-halvøya med East Bay, mellom byene San Mateo og Hayward.
Den over 11 km lange broen har seks kjørefelter og er en del av hovedveien State Route 92. Årsdøgnstrafikken er på 93000 kjøretøyer. Seilingshøyden er 41 meter. Den åpnet i 1967.


== Eksterne lenker ==
(en) Bay Area Toll Authority – fakta om broen
Evaniidae

Evaniidae er en gruppe som hører til blant parasittvepsene og er en familie i ordenen vepser. Det er en forholdsvis artsfattig familie med rundt 400 kjente arter fordelt på omtrent 20 slekter. Vi har trolig bare én art i Norge.


== Utseende ==
Små til middelsstore, vanligvis mørke snylteveps. De hører til gruppen Evanioidea som kjennetegnes ved at bakkroppen (gaster) er festet høyt oppe på propodeum (som egentlig er første bakkroppsledd, men ser ut som en del av thorax). Antennene er lange og trådformede. Forkroppen (thorax) er noe flattrykt fra sidene og virker svært stor på grunn av den lille bakkroppen. Bakkroppen (gaster) er påfallende liten og oval, festet med en tynn stilk (et smalt andre bakkroppsledd) nær overkanten av propodeum. Bakbeina er lange og kraftige.


== Levevis ==
De er parasitoider, som utvikler seg på ulike insekter og til slutt dreper disse før de forpupper seg. 
Evaniidenes larver er parasitter på kakerlakker, der de utvikler seg i vertenes eggkapsler (ootheca).
Arten Evania appendigaster, som angriper eggkapslene til store, innendørs-levende kakerlakker, kommer trolig opprinnelig fra Sørøst-Asia eller Afrika, men er i dag spredt over det meste av verden med sine verter. Den er forholdsvis stor (6 – 7 mm) og svart.


== Systematisk inndeling / europeiske arter ==

ordenen vepser, (Hymenoptera)
gruppen stilkvepser, Apocrita
gruppen Evanioidea
familien Evaniidae
Afrevania Benoit, 1953
Brachevania Turner, 1927
Vernevania
Thaumatevania-gruppen
Thaumatevania Ceballos, 1935
Micrevania Benoit, 1952
Zeuxevania-gruppen
Papatuka Deans, 2002
Parevania Kieffer, 1907 (hører kanskje til i Zeuxevania)
Zeuxevania Kieffer, 1902
Zeuxevania splendidula (Costa, 1884) – Sør-Europa
Evania-gruppen
Evania Bradley, 1908
Evania appendigaster (Linnaeus, 1758) – utbredt over store deler av verden, funnet nord til Tyskland i Europa
Prosevania Kieffer, 1911
Prosevania fuscipes (Illiger, 1807) – sør- og Mellom-Europa
Prosevania incerta (Kieffer, 1904) – bare på de Dodekanesiske øyer i Europa
Trissevania Kieffer, 1913
Evaniella-gruppen
Acanthinevania Bradley, 1908 (hører kanskje til i Evaniella)
Evaniella Bradley, 1905
Szepligetella Bradley, 1908 (hører kanskje til i Evaniella)
Alobevania Kawada & Deans, 2008
Hyptia-gruppen
Brachygaster Leach, 1815
Brachygaster minuta (Olivier, 1791) – eneste art i Norden
Semaeomyia Bradley, 1908
Decevania Huben, 2003
Evaniscus Szépligeti, 1903
Hyptia Illiger, 1807
Rothevania Philippi, 1871


== Kilder ==
Tree of Life Evaniidae
Ottesen, P.S. (1993, revidert 1999) Norske insekter og deres artsantall. NINA utredning 55: 1-40. [1]


== Eksterne lenker ==
(en) Evaniidae i Encyclopedia of Life 
(en) Evaniidae i Global Biodiversity Information Facility 
(sv) Evaniidae hos Dyntaxa 
(en) Evaniidae hos Fauna Europaea 
(en) Evaniidae hos Fossilworks 
(en) Evaniidae hos ITIS 
(en) Evaniidae hos NCBI 
(en) Kategori:Evaniidae – bilder, video eller lyd på Wikimedia Commons 
Evaniidae – detaljert informasjon på Wikispecies
Paide Linnameeskond

Paide Linnameeskond er en estisk fotballklubb fra Paide. Klubben ble grunnlagt i 1990. De spiller i Meistriliiga, det øverste nivået i Estlands seriesystem. De spiller sine hjemmekamper på Paide Ühisgümnaasiumi staadion.


== Sesonger ==


== Referanser ==


== Eksterne lenker ==
Spillerstall fra Transfermarkt
(et) Offisielt nettsted 
(en) Paide Linnameeskond – kategori av bilder, video eller lyd på Commons  (estisk)
Francis William Aston

Francis William Aston (født 1. september 1877 i Harborne, Birmingham, død i 1945 i Cambridge) var britisk kjemiker og fysiker. Han ble tildelt Nobelprisen i kjemi i 1922 for å ha oppdaget isotoper.
Ved hjelp av massespektrografi utførte Aston viktige undersøkelser av grunnstoffenes atomvekter, hvor det viste seg at grunnstoffene ikke var fullt så enhetlige som tidligere antatt, men at det kunne eksistere flere ulike isotoper. Undersøkelsene ble satt sammen til boken Isotopes i 1922.
Aston ble innvalgt som medlem av Royal Society 12. mai 1921


== Priser (utvalg) ==
1922 – Nobelprisen i kjemi
1922 – Hughesmedaljen
1938 – Royal Medal


== Referanser ==


== Eksterne lenker ==
(en) Nobelprisen i  kjemi 1922 hos Nobelprize.org
(en) Francis William Aston hos Nobelprize.org i forbindelse med tildelingen av Nobelprisen i kjemi 1922
Third Mainland Bridge

Third Mainland Bridge er den lengste av tre broer som forbinder Lagos-øya med fastlandet i Lagos, Nigeria. De to andre broene er Eko- og Carter-broene. Third Mainland Bridge er Afrikas lengste bro som går over hav. Veibroen ble åpnet av president Ibrahim Babangida i 1990, og er 11,8 km lang.


== Eksterne lenker ==
Third Mainland Bridge, kart fra Google Maps.
Ichneumonoidea

Ichneumonoidea er en svært artsrik gruppe av insekter. Tross at den bare omfatter to familier, Braconidae og darwinvepser (Ichneumonidae), antar man at gruppen omfatter minst 100 000 arter på verdensbasis. I Norge er gruppen dårlig undersøkt, men det kan finnes så mange som 4 000-5 000 arter i landet. Sannsynligvis er Ichneumonoidea søstergruppen til broddvepsene (Aculeata), som omfatter blant andre stikkvepser, bier og maur. Disse to gruppene omfatter mesteparten av artene av vepser.


== Utseende ==
Små til store (1–60 mm, inkludert eggleggingsrøret kan de bli over 100 mm), slanke snylteveps, vanligvis mørke på farge. Vingene har tydelig vingemerke og godt utviklet årenett. Beina er lange og kraftige, antennene trådformede med minst 16 ledd.


== Levevis ==
Disse artene er parasitoider som utvikler seg i larver eller pupper av ulike insekter.


== Eksterne lenker ==
(en) Ichneumonoidea i Encyclopedia of Life 
(en) Ichneumonoidea i Global Biodiversity Information Facility 
(no) Ichneumonoidea hos Artsdatabanken 
(sv) Ichneumonoidea hos Dyntaxa 
(en) Ichneumonoidea hos Fauna Europaea 
(en) Ichneumonoidea hos Fossilworks 
(en) Ichneumonoidea hos ITIS 
(en) Ichneumonoidea hos NCBI 
(en) Kategori:Ichneumonoidea – bilder, video eller lyd på Wikimedia Commons 
Ichneumonoidea – detaljert informasjon på Wikispecies
Béthune

Béthune er en by og kommune nord i Frankrike. Den er sous-préfecture (administrasjonssenter) i departementet Pas-de-Calais i regionen Hauts-de-France, og har rundt 30 000 innbyggere.


== Historie ==
Béthune ligger i den tidligere provinsen Artois.


== Attraksjoner ==
Béthune er kjent for Beffroi, klokketårnet som står midt i byen. Tårnet er et av de 56 klokketårnene i Belgia og Frankrike som er innskrevet i verdensarven av UNESCO.


== Befolkningsutvikling ==
Antall innbyggere i kommunen Béthune


== Referanser ==
Kommunedata fra INSEE


== Eksterne lenker ==
Offisielt nettsted 
(en) Béthune – kategori av bilder, video eller lyd på Commons 
Kommunedata INSEE
Nganasanere

Nganasanere eller tavgisamojeder er et samojedisk urfolk som holder til lengst nord i Russland, på Tajmyrhalvøya ved Nordishavet. Et område som inngår i Krasnojarsk kraj.
Nganasanerne er verdens nordligst levende folkegruppe. Før det 17. århundre levde dette folket lenger sør i Sibir. Folket som sådan deles gjerne in i såkalte avamer (som lever på vestsiden av Tajmyrhalvøya) og vadejever (som lever på østsiden av Tajmyrhalvøya og på tundran). Nganasanerne snakker nganasansk, et språk som tilhører den uralske språkgruppen.
Ifølge folketellingen for 2002 var de 834 personer i alt. Tradisjonelt har dette folket vært nomadiske jegere og fiskere, men utover på 1900-tallet måtte også dette urfolket ta seg til reindrift for å overleve. Da ble de også mer bofaste.
Nganasanerne har tradisjonelt vært sjamanister, men på 1940-tallet bestemte Sovjet seg for å gjøre slutt på sjamanismen. Sjamanene ble fengslet og de hellige sjamanistiske symboldene konfiskert.
Refstad allé (Oslo)

Refstad allé (1–47, 2–36) er en vei på Refstad i Bydel Bjerke i Oslo. Veien begynner i krysset Sinsenveien / Refstad allé i sørvest og ender opp nær Trondheimsveien ved Bjerke Travbane i nordøst. Veien er i underkant av 500 meter lang, og består av blokker (like nr) og villabebyggelse (ulike nr). Blokkene tilhører Refstad borettslag og ble bygget av Oslo Bolig- og Sparelag (OBOS) med innflytting i 1955.Det er gangforbindelse mellom Refstad allé og Trondheimsveien. Refstad allé var opprinnelig en del av den gamle Trondheimsveien før denne ble utvidet til 4-felts vei.


== Se også ==
Liste over Oslos gater


== Referanser ==
Mantes-la-Jolie

Mantes-la-Jolie (ofte kalt bare Mantes) er en kommune i de vestlige forstedene til Paris i Frankrike, men har status som by. Den ligger 48,4 km fra sentrum av Paris, og er sous-préfecture (underprefektur) i departementet Yvelines.


== Historie ==
Mantes lå halvveis mellom maktsentrene til hertugene av Normandie i Rouen og kongene av Frankrike i Paris. Sammen med det meste av Nord-Frankrike skiftet området eier mange ganger under hundreårskrigen. Filip Augustus døde i Mantes 14. juli 1223.
Louis XIV opprettet en fabrikk for musikkinstrumenter i Mantes, og byen ble valgt til senter for produksjon av messing- og treblåseinstrumenter. På 1800-tallet kom det mange malere til byen, særlig Corot, som malte kjente bilder av broen og katedralen. Prokofiev var her sommeren 1920 og orkestrerte balletten Chout.
Byen ble opprinnelig kalt Mantes-sur-Seine (som betyr «Mantes ved Seinen»), men da Mantes ble slått sammen med kommunen Gassicourt i 1930 ble den nye kommunen kalt Mantes-Gassicourt.
Under andre verdenskrig ble Mantes det første allierte brohodet over Seinen den 9. august 1944. Byen ble hardt rammet av krigen.
7. mai 1953 fikk kommunen offisielt navnet Mantes-la-Jolie (som betyr «Mantes den vakre»), visstnok som en referanse til et brev kong Henrik IV skrev til elskerinnen sin, Gabrielle d'Estrée, som bodde i Mantes: «Jeg er på vei til Mantes, min vakre».


== Referanser ==


== Eksterne lenker ==
Offisielt nettsted 
(en) Mantes-la-Jolie – kategori av bilder, video eller lyd på Commons
Enetsere

Enetsere, enets eller jenisejere (også kalt jenisejsamojeder og karasasamojeder) er et samojedisk urfolk som tradisjonelt lever på Tajmyrhalvøya ved Nordishavet, lengst nord i Sibir, der folket historisk sett har vært inndelt som tundra-enetsere og taiga-enetsere.
Enetsere snakker tradisjonelt enetsisk, som deles inn i de to ulike dialektene tundra-enetsisk og skog-enetsisk.
Enetsere er truet som eget folk. Folketellingen i 2002 viste at det kun var 237 enetsere igjen. Av disse snakket 30 personer tundra-enetsisk og 40 personer skog-enetsisk.


== Referanser ==
Jenisejere

Jenisejere er et sibirsk folkeslag som en gang i tiden bodde over store deler av Sibir og i deler av Mongolia og Kina. De var del av konføderasjonen xiongnu og skapte det senere Zhaodynastiet i Kina. Idag er keterne de eneste gjenlevende av jenisejerne. Dagens ketere bor langs den østlige delen av den midterste strekningen til elven Jenisej. Under folketellingen i 2010, var det 1 220 ketere i Russland.


== Noter ==


== Referanser ==